text: Mauris s'en vai el prat joste el navei,
   E eil s'en vant tuit renjat e estrei.
   Ce dis Sicars: "Maurin, crees en mei: 
   Hui a trente ans que auges autal lei,
   Ke ia toses ans de vos non folei.
   Molt o fet mal vils hon d'aital agrei. 
   Perte avas fete e non sabes per kei:
   Ki fet bataille c'onsa force non vei, 
   Desconfis es per raison e per drei."
   E li reial cavalcent a esplei.
   Desos Peride al moster sant Elei 
   Es herberjas la nuit el fils del rei, 
   L'abes Guillelme lor doneit lo conrei;
   Ni trais osberc ni desçant son baldre[i] 
   Tros al matin que lo jors lor parei;
   Kel mes ... mil ... lo galei.
   E m ... del .. as ab un gonfanon frei 
   Sos Elroide passare lo rabei.
   Cil lo persiguent e cadus ... co crei.
   Li coms Maurins lor renge lo tornei;
   Er i poc far cel qui er non i fei.
  